दुई वर्षअघि बोगटान गाउँपालिकाको गगुडामा जिप खस्दा ८ जनाको मृत्यु भयो । ५ जना घाइते भए । पाँच जनामध्ये बलबहादुर र हर्कबहादुर घर्तीमगर गम्भीर घाइते भएका छन् । ५५ वर्षीय बलबहादुरले दृष्टि गुमाउन लागेका छन् । हर्कबहादुरको हातखुट्टा छैन । कमजोर पारिवारिक स्थिति भएकाले उनीहरूले घरबाट उपचार गर्न सकेनन् । सरोकारवाला यातायात समितिले न उपचार गरिदियो न त सरकारले नै जिम्मेवारी बेहोरेको छ ।
